**CYLCH GORCHWYL**

***Mae Comisiwn Senedd Cymru wedi sefydlu Pwyllgor Archwilio a Sicrwydd Risg i’w gynorthwyo â’i gyfrifoldebau dros faterion risg, rheolaeth a llywodraethu. Ei rôl yw adolygu pa mor gynhwysfawr, dibynadwy a chywir yw’r sicrwydd a geir ac a yw’n bodloni anghenion Comisiwn y Senedd a’r Swyddog Cyfrifyddu.***

**AELODAETH**

1. Aelodau [Pwyllgor Archwilio a Sicrwydd Risg Comisiwn y Senedd](https://busnes.senedd.cymru/ieListMeetings.aspx?CommitteeId=373) (“y Pwyllgor”) yw:

* un Comisiynydd y Senedd;
* tri gynghorydd annibynnol, sef [Robert Evans](https://senedd.cymru/pobl/robert-bob-evans/) (Cadeirydd), [Dr Mark Egan](https://senedd.cymru/pobl/dr-mark-egan/), ac [Menai Owen-Jones](https://senedd.cymru/pobl/menai-owen-jones/).

**CYFLWYNO ADRODDIADAU**

1. Bydd y Pwyllgor yn cyflwyno adroddiad i’r [Comisiwn](https://senedd.cymru/comisiwn/) drwy’r Comisiynydd sy’n aelod o’r Pwyllgor ar ôl pob cyfarfod. Caiff cofnodion pob cyfarfod eu cynnwys fel papur i’w nodi mewn cyfarfod y Comisiwn yn y dyfodol a chânt eu cyhoeddi ar wefan y Senedd.
2. Bydd Cadeirydd y Pwyllgor yn bresennol yng nghyfarfod y Comisiwn fel arfer ym mis Gorffennaf ac yn cyflwyno Adroddiad Blynyddol y Pwyllgor i’r Comisiwn a’r Swyddog Cyfrifyddu, a fydd yn crynhoi casgliadau’r Pwyllgor ar y gwaith a wnaeth yn ystod y flwyddyn.

**CYFRIFOLDEBAU**

1. Bydd y Pwyllgor yn cynghori’r Comisiwn a’r Swyddog Cyfrifyddu ynghylch:

* y prosesau strategol ar gyfer risg, rheolaeth a llywodraethu;
* y Datganiad Llywodraethu;
* polisïau cyfrifyddu, cyfrifon ac adroddiad blynyddol y Comisiwn, gan gynnwys y broses ar gyfer adolygu’r cyfrifon cyn eu cyflwyno i’w harchwilio, nifer y camgymeriadau a nodir, a llythyr yn cynnwys sylwadau’r rheolwyr i’r Archwilydd Cyffredinol;
* y gweithgareddau arfaethedig a chanlyniadau archwiliadau mewnol ac allanol;
* digonolrwydd ymateb y rheolwyr i’r materion a nodir drwy weithgareddau archwilio, gan gynnwys y llythyr rheoli archwiliad allanol gan Archwilio Cymru;
* sicrwydd o ran rheoli risg a llywodraethu corfforaethol i’r Comisiwn;
* cynigion i dendro o ran gwasanaethau Archwilio Mewnol neu i brynu gwasanaethau nad ydynt yn wasanaethau archwilio gan gontractwyr sy’n darparu gwasanaethau archwilio; a
* pholisïau gwrth-dwyll, prosesau chwythu’r chwiban, a’r trefniadau ar gyfer ymchwiliadau arbennig.

1. Bydd y Pwyllgor yn adolygu ei effeithiolrwydd ei hun o bryd i’w gilydd a bydd yn cyflwyno adroddiad ar ganlyniadau’r adolygiad hwnnw i’r Comisiwn yn ei Adroddiad Blynyddol.

**HAWLIAU**

1. Yn amodol ar gyllidebau y cytunir arnynt gan y Comisiwn, gall y Pwyllgor, gyda chymeradwyaeth y Swyddog Cyfrifyddu:

* benodi aelodau ychwanegol am gyfnod nad yw’n hwy na blwyddyn i ddarparu sgiliau, gwybodaeth a phrofiad arbenigol; a
* chaffael cyngor arbenigol yn ôl y gofyn, y telir amdano gan y sefydliad.

**MYNEDIAD**

1. Bydd gan y Pennaeth Archwilio Mewnol a chynrychiolydd o Archwilio Cymru fynediad agored a chyfrinachol at Gadeirydd y Pwyllgor.

**CYFARFODYDD**

1. Bydd y Pwyllgor yn cyfarfod o leiaf bedair gwaith bob blwyddyn. Gall y Cadeirydd gynnull cyfarfodydd ychwanegol yn ôl yr angen.
2. Rhaid i o leiaf ddau aelod o’r Pwyllgor fod yn bresennol i sicrhau cworwm.
3. Bydd y Swyddog Cyfrifyddu, y Prif Swyddog Cyllid, y Cyfarwyddwr Adnoddau, y Cyfarwyddwr Adnoddau, y Rheolwr Risg a Llywodraethu, y Pennaeth Archwilio Mewnol a chynrychiolydd o Archwilio Cymru yn bresennol yng nghyfarfodydd y Pwyllgor fel arfer.
4. Gall y Pwyllgor ofyn i unrhyw swyddog arall fod yn bresennol i’w gynorthwyo â’i drafodaethau ar unrhyw fater penodol.
5. Gall y Pwyllgor ofyn i unrhyw rai, neu i bob un, o’r bobl hynny nad ydynt yn aelodau ond sy’n arfer mynd i’r cyfarfodydd adael yr ystafell er mwyn hwyluso cynnal trafodaeth agored a didwyll ar faterion penodol.
6. Gall y Comisiwn neu’r Swyddog Cyfrifyddu ofyn i’r Pwyllgor gynnull cyfarfodydd ychwanegol i drafod materion penodol y maent am gael cyngor y Pwyllgor yn eu cylch.

**GOFYNION O RAN GWYBODAETH**

1. Darperir y wybodaeth a ganlyn i’r Pwyllgor ym mhob cyfarfod:

* adroddiad yn crynhoi unrhyw newidiadau sylweddol yng Nghofrestr Risg y Comisiwn;
* adroddiad cynnydd gan y Pennaeth Archwilio Mewnol yn crynhoi:
  + y gwaith a gwblhawyd (o’i gymharu â’r gwaith y bwriadwyd ei wneud);
  + materion allweddol sy’n codi o waith Archwilio Mewnol;
  + ymateb rheolwyr i’r argymhellion archwilio;
  + newidiadau i’r cynllun archwilio blynyddol;
  + materion yn ymwneud ag adnoddau sy’n effeithio ar y gwaith o gyflawni’r cynllun Archwilio Mewnol;
* adroddiad cynnydd gan gynrychiolydd Archwilio Cymru yn crynhoi’r gwaith a wnaed a’r casgliadau sy’n deillio ohono;
* adroddiadau sicrwydd rheolwyr; ac
* adroddiadau ar reoli digwyddiadau mawr, "methiannau agos", a’r gwersi a ddysgwyd.

15.Bydd y Pwyllgor hefyd yn cael y wybodaeth a ganlyn, yn ôl y gofyn:

* cynigion ar gyfer cylch gorchwyl o ran archwilio mewnol / y siarter archwilio mewnol;
* y strategaeth archwilio mewnol;
* Barn ac Adroddiad Blynyddol y Pennaeth Archwilio Mewnol;
* adroddiadau sicrwydd ansawdd ar y swyddogaeth archwilio mewnol;
* Strategaeth Archwilio flynyddol Archwilio Cymru;
* adroddiad ISA 260 Archwilio Cymru i’r rhai sy’n gyfrifol am lywodraethu;
* cyfrifon drafft y Comisiwn;
* y Datganiad Llywodraethu drafft;
* Adroddiad Blynyddol yr Uwch-berchennog Risg Gwybodaeth (SIRO);
* adroddiad ar unrhyw newidiadau i bolisïau cyfrifyddu;
* Llythyr rheoli Archwilio Cymru;
* adroddiad ar unrhyw gynigion i dendro am swyddogaethau archwilio;
* adroddiad ar y cydweithredu rhwng archwilio mewnol ac archwilio allanol;
* Strategaeth Rheoli Risg y Comisiwn;
* adroddiadau ar dorri rheolau o ran gwybodaeth a diweddariadau ar ddiogelwch seiber;
* manylion y rhaglen newid allweddol / prosiect rheoli portffolio;
* crynodeb o ymadawiadau;
* gwybodaeth arall sy’n berthnasol neu sydd o bosibl o ddiddordeb, gan gynnwys:
* papurau neu adroddiadau’r Comisiwn ar faterion o bwys strategol’
* diweddariadau ar feysydd a ystyrir gan Bwyllgor Taliadau’r Comisiwn;
* adroddiadau cenedlaethol wrth i gyrff archwilio eu cynhyrchu; a
* diweddariadau dwywaith y flwyddyn gan Archwilio Cymru i rannu gwybodaeth am astudiaethau ac adroddiadau’r sector cyhoeddus ehangach ac i roi crynodeb o sut y gallai’r rhain gael effaith ar y Comisiwn neu fod o ddiddordeb iddo.